open-index/open-wikipedia-markdown huggingface dataset:
Φάλανθος (αρχαία πόλη)

Η **Φάλανθος** ήταν πολίχνη της αρχαίας Αρκαδίας.

Βρισκόταν στους πρόποδες του ομωνύμου όρους και ανάμεσα στις Θυραίο και Μεθύδριο, την εποχή που πέρασε από εκεί ο Παυσανίας ήταν είδη ερειπωμένη και εγκαταλελειμμένη. Οικιστής της ήταν ο Φάλανθος.

Η θέση της αρχαίας πολίχνης δεν έχει βρεθεί αλλά σύμφωνα με τις μαρτυρίες του Παυσανία προσδιορίζεται κοντά στην *Αλωνίσταινα* και στον σημερινό Δήμο Φαλάνθου.

## Παραπομπές


Κατηγορία:Πόλεις της αρχαίας Αρκαδίας
Γκαουλάιτερ

[thumb|350px|right|Τα διακριτικά της πολιτικής οργάνωσης του [NSDAP.Το υπ' αριθ. 28 ανήκει στο αξίωμα του Γκάουλαϊτερ.]]
Ο **Γκάουλαϊτερ** (γερμ. *Gauleiter*) ήταν, επί ναζιστικού καθεστώτος, ο επικεφαλής μιας διοικητικής περιφέρειας (Gau). Η λέξη παράγεται από το *Gau* (γερμ. Περιφέρεια, πληθ. Gaue) και το *leiter* (γερμ. επικεφαλής, διευθυντής, αρχηγός). Η διοικητική διαίρεση σε Γκάου υπήρχε από την εποχή του Μεσαίωνα στη Γερμανία, αλλά έκτοτε δεν χρησιμοποιήθηκε εκ νέου μέχρι το 1936, οπότε την επανέφερε σε χρήση με σχετικό νομοθετικό διάταγμα το Εθνικοσοσιαλιστικό Κόμμα του Αδόλφου Χίτλερ. Ο διοικητής ενός Γκάου διοριζόταν από το Κόμμα και είχε πολύ μεγάλες αρμοδιότητες στο Γκάου που διοικούσε.

Γνωστότερος Γκάουλαϊτερ ήταν ο Υπουργός Προπαγάνδας της κυβέρνησης του Χίτλερ, Γιόζεφ Γκέμπελς (Joseph Goebbels), ο οποίος ήταν επικεφαλής του Γκάου του Βερολίνου. Με διάταγμά του το 1944 απομακρύνθηκαν από το Βερολίνο όλοι οι πολίτες που δεν ήταν απαραίτητοι για τη λειτουργία της κρατικής μηχανής και την άμυνα της πόλης. Άλλοι Γκάουλαϊτερ που έμειναν στην ιστορία για τη σκληρότητά τους ήταν ο Γιόζεφ Τερμπόβεν (αρχικά Γκάουλαϊτερ της Έσσης, μετέπειτα κομισάριος του Ράιχ στη Νορβηγία), ο Έριχ Κοχ (Erich Koch) (Ανατολική Πρωσσία), ο Γιούλιους Στράιχερ (Julius Streicher) (Φρανκονία), ο Φριτς Ζάουκελ (Fritz Sauckel) (Θουριγγία), ο Ρόμπερτ Λάι (Robert Ley) (Νότια Ρηνανία).

## Πηγές
* Ρεϊμόν Καρτιέ, *Ιστορία του Β΄ Παγκοσμίου Πολέμου*, Εκδ. Πάπυρος-Πρες, Αθήνα, 1966.
* Marcus Wendel, ''Axis History Factbook''

## Εξωτερικοί σύνδεσμοι

* Κατάλογος των Γκάουλαϊτερ: Σχετικό αγγλικό άρθρο της Wikipedia 
* https://web.archive.org/web/20120327133723/http://www.spiritus-temporis.com/gauleiter/list-of-gauleiters.html

Κατηγορία:Ναζιστικό Κόμμα
Γέφυρα Ευήνου

Η **γέφυρα Ευήνου** βρίσκεται επί της Εθνικής οδού Αντιρρίου - Μεσολογγίου. Έχει συνολικό μήκος 240 μέτρα (6 ανοίγματα των 40 μέτρων έκαστο) και πλάτος 10 μέτρα. Η έναρξη της κατασκευής της έγινε το καλοκαίρι του 1965 και η παράδοσή της στην κυκλοφορία στις αρχές του 1967. Η δαπάνη κατασκευής ανήλθε στο ποσό των 13,75 εκ. δραχμών (με τιμές της εποχής εκείνης) και απαιτήθηκαν 55 τόνοι σκληρού χάλυβα προέντασης και 225 τόνοι σιδηρού οπλισμού. Για τα βάθρα και το κατάστρωμα απαιτήθηκαν 8.400 κυβικά μέτρα σκυροδέματος. Το έργο μελετήθηκε και κατασκευάστηκε από Έλληνες τεχνικούς. Την τεχνική μελέτη εκπόνησε το Γραφείο Δοξιάδη και την κατασκευή ανέλαβε η Ανώνυμη Τεχνική Εταιρία "ΔΟΜΙΚΗ". Επιβλέπουσα Αρχή ήταν η 2η Ε.Υ.Ε.Ο. (2η Ειδική Υπηρεσία Εθνικών Οδών) του Υπουργείου Δημοσίων Έργων. Πριν την κατασκευή της γέφυρας, τα οχήματα χρησιμοποιούσαν τη σιδηροδρομική γέφυρα. Τον Δεκέμβριο του 2021 η γέφυρα ύστερα από έντονη βροχόπτωση υπέστη σοβαρές φθορές με αποτέλεσμα τη διακοπή της διέλευσης των οχημάτων. Την ίδια μέρα κατέρρευσε η γειτονική σιδηροδρομική γέφυρα με αποτέλεσμα αυτή της Ιόνιας Οδού να αποτελεί πλέον τον μοναδικό τρόπο να φτάσει περάσει κάποιος από την Αιτωλία στην Ακαρνανία και από το Αντίρριο στο Μεσολόγγι.. .

## Παραπομπές


Κατηγορία:Γέφυρες στην Ελλάδα
Κατηγορία:Περιφερειακή ενότητα Αιτωλοακαρνανίας
Μήλα των Εσπερίδων

right|thumb|Ο Ηρακλής αρπάζει τα μήλα των Εσπερίδων. Ψηφιδωτό.|326x326εσ
Τα  **μήλα των Εσπερίδων** ήταν σύμφωνα με την ελληνική μυθολογία, οι χρυσοί καρποί των δέντρων που βρίσκονταν στον κήπο των Εσπερίδων. Είναι κυρίως γνωστά μέσω του μύθου του Ηρακλή, καθώς η απόκτησή τους αποτέλεσε το αντικείμενο του ενδέκατου άθλου του.

## Η προέλευση των μήλων

Σύμφωνα με τον Φερεκύδη, οι μηλιές που παρήγαγαν τους καρπούς αυτούς είχαν δοθεί από τη Γη στον Δία και την Ήρα σαν γαμήλιο δώρο. Η Ήρα φύτεψε τα δέντρα στον κήπο των θεών, ο οποίος βρισκόταν στη χώρα του Άτλαντα. Ο Άτλαντας βρισκόταν έξω από τον κήπο και σήκωνε στους ώμους του τον ουρανό, τιμωρία που του είχε επιβληθεί από τον Δία. Οι κόρες του Άτλαντα έκλεβαν όμως τα μήλα, γι´ αυτό και η Ήρα ανέθεσε τη φύλαξή τους στις νύμφες Εσπερίδες και στον Λάδωνα, δράκοντα με εκατό κεφάλια και γιο του Τυφώνα και της Έχιδνας.

## Ο άθλος του Ηρακλή
[μικρογραφία|Οι [Εσπερίδες χορεύουν κάτω από τη μηλιά, εικονογράφηση του Βρετανού Άρθουρ Ράκαμ, 1922]]
Ο Ευρυσθέας ανέθεσε στον Ηρακλή να μεταβεί στον κήπο των Εσπερίδων και να του προσκομίσει τα χρυσά μήλα. Στην πορεία του προς τον κήπο ο ήρωας αντιμετώπισε πολλές περιπέτειες. Σημαντικότερη από αυτές ήταν η απελευθέρωση του Προμηθέα από τον βράχο στον οποίο ήταν δεμένος. Ο Ηρακλής απελευθέρωσε τον Προμηθέα και σκότωσε τον αετό που έτρωγε το συκώτι του, δίνοντας έτσι τέλος στο μαρτύριο του Τιτάνα. Ο Προμηθέας συνόδευσε στη συνέχεια τον Ηρακλή στον κήπο των Εσπερίδων. Για το κυρίως μέρος του άθλου υπάρχουν τρεις διαφορετικές εκδοχές. 

Σύμφωνα με την πρώτη και πλέον διαδεδομένη ο Ηρακλής ακολούθησε τη συμβουλή του Προμηθέα να μην μπει ο ίδιος στον κήπο. Συμφώνησε λοιπόν με τον Άτλαντα να κρατήσει για λίγο εκείνος το φορτίο του, μέχρι ο Άτλας να του φέρει τα χρυσά μήλα. Ο Άτλας συμφώνησε με την πρόταση αυτή. Επιστρέφοντας όμως από τον κήπο, αρνήθηκε να παραδώσει τους καρπούς στον Ηρακλή. Δήλωσε ότι θα πήγαινε ο ίδιος τα μήλα στον Ευρυσθέα και ότι θα άφηνε τον Ηρακλή στη θέση του για πάντα. Ο Ηρακλής επιστράτευσε τότε όλη του την ευστροφία για να μπορέσει να ξεφύγει από την αιώνια καταδίκη στην οποία τον έριξε ο Άτλαντας. Άφησε τον Άτλαντα να πιστέψει ότι αποδέχτηκε τη μοίρα του, του ζήτησε όμως πρώτα να κρατήσει για λίγο τον ουρανό προκειμένου να φτιάξει ένα μαξιλάρι για το κεφάλι του. Ο Άτλας δέχτηκε, ο Ηρακλής όμως δραπέτευσε παίρνοντας μαζί του και τα μήλα. Η δεύτερη εκδοχή φέρει τον Ηρακλή να πηγαίνει ο ίδιος στον κήπο, να φονεύει τον Λάδωνα και να παίρνει τα μήλα, ενώ η τρίτη τις Εσπερίδες να παραδίδουν τα μήλα στον Ηρακλή με τη θέλησή τους, αφού πρώτα αποκοίμισαν τον δράκοντα.

Όταν ο Ηρακλής έφτασε στις Μυκήνες παρέδωσε τα μήλα στον Ευρυσθέα. Εκείνος τα έδωσε πίσω στον ήρωα ως δώρο. Ούτε ο Ηρακλής όμως κράτησε τα μήλα. Τα παρέδωσε στην Αθηνά, η οποία τα επέστρεψε στον κήπο των Εσπερίδων, καθώς εκεί ήταν η θέση στην οποία έπρεπε να βρίσκονται.

## Δείτε επίσης
*Εσπερίδες

## Παραπομπές

## Πηγές

* 

Κατηγορία:Άθλοι του Ηρακλή
Μπουριάτες

thumb|right|Μπουριάτες (περ. 1900)
Οι **Μπουριάτες** είναι ένας μογγολικός αυτόχθων λαός της νότιας Σιβηρίας. Ο συνολικός πληθυσμός τους ανέρχεται σε σχεδόν μισό εκατομμύριο άτομα και είναι η μεγαλύτερη εθνική μειονότητα της Ρωσίας πέραν των Ουραλίων. Οι περισσότεροι ζουν στη Δημοκρατία της Μπουριατίας, ενώ οι υπόλοιποι στην Άγκα και την Ουστ-Ορντά Μπουριατία (Περιφέρεια Ιρκούτσκ). Ομιλούν τη μπουριατική, η οποία ανήκει στην οικογένεια των μογγολικών γλωσσών. Είναι κυρίως σαμανιστές ή βουδιστές.

## Εξωτερικοί σύνδεσμοι
* 
* Η Βικιπαίδεια στη μπουριατική γλώσσα
* Άρθρο του νορβηγικού «Κέντρου Ρωσικών Μελετών»

Κατηγορία:Νομαδικές φυλές
Κατηγορία:Πληθυσμιακές ομάδες στη Ρωσία
Κατηγορία:Πληθυσμιακές ομάδες στην Κίνα
Κατηγορία:Δημοκρατία της Μπουργιατίας
Κατηγορία:Όμπλαστ του Ιρκούτσκ
Κατηγορία:Κράι Υπερβαϊκάλης
Άτταλος

Το όνομα **Άτταλος** έφεραν στην αρχαιότητα: τρεις Βασιλείς της Περγάμου, ένας Ρωμαίος Αυτοκράτορας, δύο Μακεδόνες στρατηγοί, ένας στωικός φιλόσοφος, ένας Ρόδιος γραμματικός, μαθηματικός και αστρονόμος, και ένας άγιος από την Πέργαμο.

* Άτταλος Α΄ (ο επονομαζόμενος και *Σωτήρ*, βασιλιάς της Περγάμου).
* Άτταλος Β΄ (ο επονομαζόμενος και *Φιλάδελφος*, βασιλιάς της Περγάμου, που είχε ανεγείρει και την Στοά του Αττάλου στην Αθήνα).
* Άτταλος Γ΄ (ο επονομαζόμενος και *Φιλομήτωρ,* βασιλιάς της Περγάμου).
* Άτταλος Πρίσκος (Ρωμαίος αυτοκράτορας).
* Άτταλος ο Μακεδών (στρατηγός του Φιλίππου Β΄ της Μακεδονίας).
* Άτταλος (του Ανδρομένους) (στρατηγός του Μέγα Αλεξάνδρου).
* Άτταλος (φιλόσοφος).
* Άτταλος ο Ρόδιος (γραμματικός, μαθηματικός και αστρονόμος).
* Άτταλος (άγιος από την Πέργαμο).

* Επίσης με το όνομα αυτό φέρεται γένος μικρών κολεοπτέρων, ο Άτταλος (ζωολογία).

Κατηγορία:Αποσαφηνίσεις ονομάτων
Στάδιο Μόλινιου

To ** Στάδιο Μόλινιου** (αγγλικά: *Molineux*, ) είναι το γήπεδο και η έδρα της αγγλικής ποδοσφαιρικής ομάδας Γουλβς. Βρίσκεται στην πόλη Γουλβερχάμπτον και κατασκευάστηκε το 1889. Μεταξύ του 1991 και του 1993, έγινε η ανακατασκευή του. Η χωρητικότητά του είναι 32.050 θεατών.

## Παραπομπές


## Εξωτερικοί σύνδεσμοι

* Επίσημη σελίδα του Molineux

Κατηγορία:Στάδια ποδοσφαίρου στην Αγγλία
Κατηγορία:Γούλβερχαμπτον Γουόντερερς
Ντέρμπι του Μπλακ Κάντρυ

Το **Ντέρμπι του Μπλακ Κάντρυ** () είναι ο τοπικός ποδοσφαιρικός αγώνας "ντέρμπι" μεταξύ των αγγλικών ομάδων Άλμπιονς και Γούλβς. Ο όρος "Ντέρμπι του Μπλακ Κάντρυ" μπορεί επίσης να δοθεί και στους αγώνες των παραπάνω ομάδων με την Γουόλσολ (αν και είναι πιο σπάνιοι καθώς η Γουόλσολ βρίσκεται στην Γ' Αγγλίας ενώ η Άλμπιον βρίσκεται στην Τσάμπιονσιπ και οι Γουλβς στην Πρέμιερ Λιγκ).

## Εξωτερικοί σύνδεσμοι

* Wolves v West Brom
* West Brom v Wolves, ρεκόρ 

Κατηγορία:Γούλβερχαμπτον Γουόντερερς
Κατηγορία:Ποδοσφαιρικά παιχνίδια αγγλικών ομάδων
Κατηγορία:Γουέστ Μπρόμιτς Άλμπιον
Κατηγορία:Ουόλσολ ΦΚ
Μπλακ Κάντρυ
Διογένεια

Με το όνομα **Διογένεια** φέρονται στην ελληνική μυθολογία τρεις γυναίκες και μια αθηναϊκή γιορτή των τελευταίων κλασικών χρόνων:

# Η Διογένεια, κόρη του Φόρβαντα, από τον Ώλενο της Αχαΐας, γυναίκα του Αλέκτορα και μητέρα του Αμαρυγκέα.
# Η Διογένεια, κόρη του Κελεού της Ελευσίνας.
# Η Διογένεια, κόρη του Κηφισού, γυναίκα του Φράσιμου, μητέρα της Πραξιθέας.
# Τα Διογένεια, αρχαία γιορτή που γινόταν στην Αθήνα προς τιμήν του Μακεδόνα Διογένη που είχε βοηθήσει τους Αθηναίους.

Κατηγορία:Αρχαίοι Αχαιοί
Κατηγορία:Πρόσωπα της ελληνικής μυθολογίας
Κατηγορία:Αρχαίες αθηναϊκές εορτές
Picoo Z

Το **Picoo Z** είναι ένα μικροσκοπικό τηλεχειριζόμενο ελικόπτερο της εταιρείας παιχνιδιών Silverlit από το Χονγκ Κονγκ. Το *Picoo Z* είναι ο σημερινός κάτοχος του παγκόσμιου ρεκόρ Γκίνες για το μικρότερο τηλεχειριζόμενο ελικόπτερο που έχει ποτέ κατασκευαστεί.

Το κυρίως σώμα του ελικοπτέρου αποτελείται από διογκωμένο πολυπροπυλένιο.

## Προβλήματα
Ο μικρός έλικας της ουράς είναι ιδιαίτερα ευαίσθητος και σπάει εύκολα. Οι κατασκευαστές δίνουν δυο ανταλλακτικούς έλικες στη συσκευασία. Όταν και αυτοί καταστραφούν, ο χειρισμός του ελικοπτέρου είναι πρακτικά αδύνατος.

## Απομιμήσεις
Το επίσημο όνομα είναι Picoo (ένα "c" και δύο "ο"), αλλά υπάρχουν και απομιμήσεις συχνά ως Picco (με δύο "c" και ένα "ο").
## Χαρακτηριστικά γνωρίσματα
Το Picoo Z σχεδιάστηκε από τον Βέλγο Alexander Van de Rostyne, και είναι το μικρότερο τηλεχειριζόμενο ελικόπτερο του κόσμου (Ρεκόρ Γγίνες του 2006).
Το βάρος του είναι μόνο 10 γραμμάρια, το μήκος του 17 εκατοστά, και η διάμετρος του έλικα 13 εκατοστά.
Το ελικόπτερο ελέγχεται από έναν υπέρυθρο τηλεκοντρόλ δύο καναλιών, επιτρέποντας τον ανεξάρτητο έλεγχο (ταχύτητα περιστροφής) του άνω έλικα και του πίσω έλικα.
Είναι σχεδιασμένο για πτήση εσωτερικών χώρων μόνο, ή και σε υπαίθριους χώρους αν το επιτρέπουν οι καιρικές συνθήκες.
Η κατασκευή του είναι από υλικό σκληρού αφρού πολυπροπυλένιου EPP (expanded polypropylene) και τροφοδοτείται από επαναφορτιζόμενη μπαταρία πολυμερούς λιθίου
που κινούν 2 μικρομηχανές.
Η επαναφόρτιση των μπαταριών γίνεται με καλώδιο που συνδέει το ελικοπτέρου με το τηλεκοντρόλ.
και διαρκεί συνήθως 10-15 λεπτά. Μετά από αυτό, το ελικόπτερο μπορεί να κάνει πτήσεις διάρκειας περίπου 5 έως 7 λεπτών.
Η εμβέλεια του είναι περιορισμένη λόγω της χρήσης υπέρυθρων ακτίνων. Εκτός αυτού, άλλες πηγές φωτός του περιβάλλοντος μπορεί να επηρεάσουν αρνητικά την λήψη του σήματος και την ανταπόκριση του ελικοπτέρου.

## Παραπομπές

## Εξωτερικοί σύνδεσμοι
* Picooz Silverlit  πληροφορίες και φωτογραφικό υλικό 
* Picoo Z επίσημη ιστοσελίδα του Silverlit Toys 
* Picoo Z Toolbox  ιστοσελίδα των φίλων του Picoo 

Κατηγορία:Παιχνίδια (αντικείμενα)
Κατηγορία:Ελικόπτερα
Γουλβερχάμπτον

Το **Γουλβερχάμπτον** (αγγλικά: *Wolverhampton*) είναι πόλη και μητροπολιτική περιοχή των Δυτικών Μίντλαντς στην Αγγλία. Το 2011 είχε πληθυσμό 249.900, αποτελώντας τη 12η μεγαλύτερη πόλη της Αγγλίας.  

## Αθλητισμός
Στο Γουλβερχάμπτον βρίσκεται η έδρα της ποδοσφαιρικής ομάδας Γουλβς. 

## Τέχνες
Στο Γουλβερχάμπτον έχει γεννηθεί ο διάσημος τραγουδιστής και μέλος των One Direction, Λίαμ Πέιν, γνωστος και ως *Mrs Horan*. 

## Εξωτερικοί σύνδεσμοι

left|thumb|Ο τερματικός σταθμός του Midland Metro στο Γουλβερχάμπτον
* BBC Black Country
* Οδηγός Πόλης ''Express & Star'' 
* Εταιρία Ιστορίας και Καταγωγής του Γουλβερχάμπτον 
* City of Wolverhampton College
* University of Wolverhampton
* Wolverhamptonhistory.org

Κατηγορία:Πόλεις της Αγγλίας
Χάινριχ Κούνρατ

thumb|Ο ουράνιος ανθός, Χαλκογραφία από το βιβλίο ''Amphitheatrum Sapientiae Aeternae''
Ο **Χάινριχ Κούνρατ** (γερμ. *Heinrich Khunrath*, * 1560 στην Λειψία; † 9 Σεπτεμβρίου 1605) ήταν Γερμανός γιατρός, αλχημιστής και Καμπαλιστής.

## Βιογραφία
Σε μικρή ηλικία δέκα ετών, ο Κούνρατ άρχισε να σπουδάζει στη Λειψία. 
Το 1574 ήρθε για πρώτη φορά σε επαφή με την αλχημεία. Το Μάιο του 1588 εγγράφηκε στο πανεπιστήμιο της Βασιλείας, και μέσα στον ίδιο χρόνο, στις 3 Σεπτεμβρίου του 1588, πέρασε τις εξετάσεις για το διδακτορικό δίπλωμα.

Το 1589 συνάντησε τον Άγγλο Τζον Ντι (John Dee). 

Από τις 15 Δεκεμβρίου του 1591 ο Κούνρατ υπηρέτησε ως βασιλικός ιατρός στην αυλή του Βίλχελμ Ρόζενμπεργκ.

Ο Κούνρατ πέθανε στις 9 Σεπτεμβρίου του 1605, στην Δρέσδη ή στην Λειψία. Ο ακριβής τόπος του θανάτου του, δεν είναι γνωστός. 

## Έργο
Ο Κούνρατ ήταν μέλος του Ροδοσταυρισμού. Γνωστός έγινε κυρίως για τις χαλκογραφίες του στο βιβλίο *Amphitheatrum Sapientiae Aeternae*, έκδοση του 1609. 

### Άλλα έργα του ιδίου (επιλογή)
* *Vom hylealischen Chaos der naturgemässen Alchymiae und Alchymisten*, ISBN 3-201-01501-6
* *Amphitheatrum Sapientiae Aeternae*, ISBN 3-7728-1628-2
* 
* 
* 
* 
* 
* 
* 
* 
* 
* 
* 

## Βιβλιογραφία

* Ralf Töllner, *Der unendliche Kommentar. Untersuchungen zu vier ausgewählten Kupferstichen aus Heinrich Khunraths "Amphitheatrum Sapientiae Aeternae Solius Verae"* (Hanau 1609), ISBN 3-926987-71-5
* Papus, *Die Kabbala*, Marixverlag (Juli 2004), ISBN 3-937715-61-4

* 
* 
* Forshaw, Peter (2006). 'Curious Knowledge and Wonder-working Wisdom in the Occult Works of Heinrich Khunrath’, in R. J. W. Evans and Alexander Marr (eds), *Curiosity and Wonder from the Renaissance to the Enlightenment*. Ashgate.
* John Warwick Montgomery, "Lutheran Astrology and Lutheran Alchemy in the Age of the Reformation," *Ambix: The Journal of the Society for the Study of Alchemy and Early Chemistry*, 11 (June 1963), pp. 65-86.
* Khunrath, Henrico, *Το Αμφιθέατρο της Αιώνιας Σοφίας. Ένα εγχειρίδιο διαλογισμού για τους αναζητητές της αλήθειας*, μτφρ. Δημήτριος Πολυχρόνης, εκδ. Πύρινος Κόσμος, Αθήνα 1998, σελ. 462.

## Παραπομπές


## Εξωτερικοί σύνδεσμοι

* Scanned images of Khunrath's most famous work, ''Amphitheatrum sapientiae aeternae'' 
* Khunrath's Biography 
* Extensive and annotated Khunrath Bibliography 
* The naturall Chymicall Symboll or short Confession of Doctor Kunwrath 
* Adam McLean's Gallery of Alchemical Images: Khunrath Amphitheatre
* Khunrath Portrait 
* Heinrich Khunrath at the Galileo Project
* Conrad Khunrath at the Galileo Project
* A Philosophicall short songe of the incorporating of the Spirit of the Lord in Salt
* "An Interpretation of the Alchemy Lab Drawing" by John Read
* "Cannabis: The Philosopher’s Stone" by Chris Bennett, Lynn Osburn, and Judy Osburn
* Khunrath Biography at Crystal Links

Κατηγορία:Γερμανοί ιατροί
Κατηγορία:Γερμανοί φιλόσοφοι
Κατηγορία:Γερμανοί αλχημιστές
Φάλανθος

Με το όνομα **Φάλανθος** αναφέρονται:

* Φάλανθος (αρχαία πόλη), πολίχνη της αρχαίας Αρκαδίας.
* Φάλανθος ο Αγελάου, Αρκάδας οικιστής της Φάλανθου.
* Φάλανθος (Αρκουδόρεμα), εγκαταλελειμμένο χωριό της Αρκαδίας (κατοικημένο μέχρι το 1930) που το 1833 είχε 749 κατοίκους, χαρακτηριζόμενο μαζί με το Λιμποβίσι ως «Κολοκοτρωναίϊκα» 
* Δήμος Φαλάνθου, πρώην Δήμος της Αρκαδίας.
* Φάλανθος ο Λακεδαιμόνιος, Λακεδαιμόνιος οικιστής του Τάραντα.
Football Manager

thumb|205px|right|Το εξώφυλλο του Football Manager 2008.
To ***Football Manager*** είναι μια σειρά βιντεοπαιχνιδιών προσομοίωσης διοίκησης ποδοσφαιρικών ομάδων που δημιουργήθηκε από τη Sports Interactive και διανέμεται από τη Sega. Το πρώτο παιχνίδι της σειράς δημιουργήθηκε το 1992 με το όνομα *Championship Manager*. Ωστόσο, η συνεργασία των δύο εταιριών σταμάτησε με τους γνήσιους δημιουργούς της Eidos Interactive, και η Sports Interactive έχασε τα δικαιώματα του ονόματος της σειράς. Η Sports Interactive επανακυκλοφόρησε το παιχνίδι με το όνομα Football Manager, με τους νέους τους εκδότες της Sega. 

## Τρόπος παιχνιδιού
Ο παίκτης καλείται να αναλάβει μια ποδοσφαιρική ομάδα σε ένα από τα πολλά πρωταθλήματα που περιλαμβάνονται στο παιχνίδι και να διαχειριστεί τα χρήματα, τα ανθρώπινο δυναμικό και οτιδήποτε έχει σχέση με την ομάδα, από την θέση του προπονητή.

## Εξωτερικοί σύνδεσμοι
* Επίσημη σελίδα. - Official game website from SEGA and Sports Interactive


Κατηγορία:Βιντεοπαιχνίδια αθλητισμού
Χανς-Ρούντολφ Μερτς

Ο **Χανς-Ρούντολφ Μερτς** (*Hans-Rudolf Merz*, 10 Νοεμβρίου 1942 - ...) είναι Ελβετός πολιτικός και πρόσκειται στο Ελεύθερο Δημοκρατικό Κόμμα (FDP/PRD), μέλος του Ελβετικού Ομοσπονδιακού Συμβουλίου από το 2003. Είναι παντρεμένος και έχει τρεις γιους. Το Δεκέμβριο του 2008 εξελέγη πρόεδρος της Ελβετικής Συνομοσπονδίας για το 2009. Τον διαδέχθηκε η Ντόρις Λόιτχαρτ.

## Καριέρα
Γεννήθηκε στο Χερισάου, στις 10 Νοεμβρίου του 1942 και έκανε σπουδές στο Πανεπιστήμιο του Σαιντ Γκάλλεν. Την περίοδο 1969-74 ήταν γραμματέας του Ελεύθερου Δημοκρατικού Κόμματος και το 1977 ανέλαβε εργασία ως σύμβουλος διευθυντών επιχειρήσεων.

Εξελέγη το 1997 στο Συμβούλιο των Καντονιών στο καντόνι Appenzell Outer Rhodes. Ηγήθηκε της Επιτροπής για τις οικονομικές υποθέσεις όπως επίσης και για τα εξωτερικά ζητήματα.

Στις 10 Δεκεμβρίου του 2003 ο Μερτς εξελέγη στο Ομοσπονδιακό Συμβούλιο και την περίοδο εκείνη ήταν ηγετικό στέλεχος ασφαλιστικών εταιρειών. Την 1η Ιανουαρίου του 2008 ανέλαβε αντιπρόεδρος της Ομοσπονδίας για ένα χρόνο. Στις 10 Δεκεμβρίου του 2008 εξελέγη από το Κοινοβούλιο πρόεδρος για το 2009, με 185 επί συνόλου 209 ψήφων. Στις 6 Αυγούστου 2010 ανακοίνωσε ότι παραιτείται από μέλος του Ομοσπονδιακού Συμβουλίου, με την παραίτηση σε ισχύ από τα τέλη Οκτωβρίου του 2010. Στη θέση του εξελέγη ο  Γιόχαν Σνάιντερ-Άμαν με 144 ψήφους.

## Έργα
* Merz, Hans-Rudolf: *Finanz- und Verwaltungsvermögen in öffentlich-rechtlicher und wirtschaftlicher Betrachtungsweise, unter besonderer Berücksichtigung der Staatsrechnungen der Kantone.*, St. Gallen 1971 
* Merz, Hans-Rudolf: *Die aussergewöhnliche Führungspersönlichkeit: Essay über Elativität und [[elativ]]e Persönlichkeit.*, Grüsch 1987. ISBN 3-7253-0297-9
* Merz, Hans-Rudolf: *Der Landammann und weitere Erzählungen aus dem Appenzellerland*, Herisau 1992. ISBN 3-85882-072-5

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Ελβετικής Συνομοσπονδίας
The Cardigans

Οι **The Cardigans** είναι σουηδικό μουσικό συγκρότημα που δημιουργήθηκε στην πόλη Γιένσεπινγκ το 1992. Το μουσικό ύφος του συγκροτήματος ποικίλει σημαντικά από άλμπουμ σε άλμπουμ.

## Δισκογραφία
### Studio Albums

**Σημ:**

1Κυκλοφόρησε στις 30 Ιανουαρίου του 2008.

### Singles

## Εξωτερικοί σύνδεσμοι

* Επίσημη σελίδα

Κατηγορία:Σουηδικά rock συγκροτήματα
The Liquidator

Το **The Liquidator** είναι ένα δημοφιλές ορχηστρικό κομμάτι που κυκλοφόρησε στο Ηνωμένο Βασίλειο από τον Τζαμαϊκανό Χάρρυ Τζ. Αλλστάρς το 1969.

Στο Ηνωμένο Βασίλειο, το κομμάτι είναι διάσημο καθώς παίζεται πριν από τα Ντέρμπι του Μπλακ Κάντρυ, δηλαδή τους ποδοσφαιρικούς αγώνες των Γουλβς και της Γουέστ Μπρόμιτς Άλμπιον. Εντούτοις, η αστυνομία των Γουέστ Μίντλαντς και οι τοπικές επιτροπές ασφάλειας ανάγκασαν τις δύο ομάδες να αφαιρέσουν το κομμάτι από τις λίστες της μουσικής που ακούγεται πριν τους αγώνες, λόγω των αισχρολογιών που τραγουδούσαν οι οπαδοί των δύο ομάδων εκατέρωθεν. Αυτή η αφαίρεση προκάλεσε την αντίδραση των οπαδών των Γουλβς και της Άλμπιον, και πολλοί έχουν απαιτήσει την επιστροφή του στις λίστες.

Κατά τη διάρκεια της αγωνιστικής περιόδου 2005-06, η Γουέστ Μπρόμιτς Άλμπιον επανεισήγαγε το κομμάτι, ενθαρρύνοντας τους οπαδούς της να χειροκροτούν αντί να τραγουδούν. Το αίτημα της όμως αγνοήθηκε και έτσι το κομμάτι για άλλη μια φορά αφαιρέθηκε, πριν κάνει άλλη μια επανεμφάνιση στο τελικό των πλέι-οφς της Τσάμπιονσιπ του 2006-07. Το *The Liquidator* παραμένει ένα από τα αγαπημένα κομμάτια των οπαδών των δύο ομάδων και έχει κυκλοφορήσει ευρέως, ακόμα και ως ringtone για κινητό τηλέφωνο.

Επίσης, η Τσέλσι παίζει το κομμάτι πριν από αγώνες και Ευρωπαϊκές βραδιές καθώς οι παίκτες μπαίνουν στον αγωνιστικό χώρο.

Ιστορικά, το τραγούδι αυτό προέρχεται από τους Γουλβς, οι οποίοι το εισήγαγαν στα γήπεδα τη δεκαετία του '60 και έπειτα αντιγράφτηκε από την Άλμπιον κατά τη διάρκεια της δεκαετίας του '80, όταν οι Γουλβς ήταν στο χειρότερο σημείο της ιστορίας τους.

## Εξωτερικοί σύνδεσμοι

Το κομμάτι The Liquidator

Κατηγορία:Γούλβερχαμπτον Γουόντερερς
Κατηγορία:Ποδόσφαιρο στην Αγγλία
Κατηγορία:Τσέλσι ΦΚ
Κατηγορία:Ποδοσφαιρικοί ύμνοι και τραγούδια
Κατηγορία:Τραγούδια του 1969
Κατηγορία:Singles του 1969
Άγιος Άτταλος

Ο **Άγιος Άτταλος** είναι χριστιανός άγιος από την Πέργαμο του οποίου η μνήμη εορτάζεται στις 25 Ιουλίου κατ΄ έτος, μαζί με άλλους μάρτυρες.

Ατταλος
Ατταλος
Άτταλος ο Ρόδιος

Ο **Άτταλος** ήταν αρχαίος γραμματικός, μαθηματικός και αστρονόμος, καταγόμενος από τη Ρόδο. 

Τίποτε δεν έχει διασωθεί από τυχόν έργα του. Μνημονεύεται όμως το όνομά του σε υπόμνημα του Ιππάρχου περί των *«Φαινομένων του Αράτου και του Ευδόξου»*. Στο σύγγραμμά του αυτό ο Ίππαρχος αναφέρει διάφορα παραδείγματα επί των παραπάνω φαινομένων, αποσπάσματα του οποίου έχουν διασωθεί. Στη νότια πλευρά της Ρόδου υπάρχει αρχαιολογικός χώρος προς επίσκεψη με μια σπηλιά, η οποία φημολογείται πως ήταν ο τόπος εργασίας του Άτταλου. 

## Παραπομπές


## Πηγές
**Νεώτερον Εγκυκλοπαιδικό Λεξικόν Ηλίου* τ.3ος, σ.920
*Κ. Γεωργακόπουλος *Αρχαίοι Έλληνες επιστήμονες* εκδόσεις Γεωργιάδη - Αθήναι 1995

Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες μαθηματικοί
Κατηγορία:Αρχαίοι Έλληνες αστρονόμοι
Κατηγορία:Αρχαίοι Ρόδιοι
Άτταλος (φιλόσοφος)

Ο **Άτταλος** ήταν στωικός φιλόσοφος που έζησε στη Ρώμη επί αυτοκράτορα Τιβέριου.

Δίδασκε στωική φιλοσοφία μέχρι που εκδιώχθηκε από τον Αυτοκράτορα Τιβέριο μετά από προτροπή του Σετανού. Δεν αναφέρεται τίποτε ιστορικό σχετικά μ΄ αυτόν τον φιλόσοφο εκτός του ότι υπήρξε δάσκαλος του Σενέκα ο οποίος και τον μνημονεύει σε πολλά σημεία των συγγραμμάτων του με πολύ σεβασμό παραθέτοντας πολλές ειδικές διδασκαλίες αυτού που αναφέρονται αφενός στην ανάγκη της απλότητας του ανθρώπινου βίου, και αφετέρου στην ανεξαρτησία του χαρακτήρα του και της έρευνας που διέκρινε τον φιλόσοφο Άτταλο.

## Παραπομπές

## Πηγές
**Μεγάλη Ελληνική Εγκυκλοπαιδεια* Π. Δρανδάκη'', τ. Στ΄ σ. 148

Κατηγορία:Στωικοί φιλόσοφοι
Ατταλιστές

Στην Αρχαία Αθήνα **Ατταλιστές** λέγονταν εκείνοι που συγκροτούσαν ιδιαίτερο σύλλογο που έμεινε γνωστός ως *Κοινόν των Ατταλιστών* ή *Σύνοδος των Ατταλιστών*. Ονομάσθηκαν έτσι προς τιμή του Αττάλου Β΄, Βασιλέως της Περγάμου που είχε αναδειχθεί προστάτης των περί τον Διόνυσο καλλιτεχνών. Αυτούς ένωσε σε σύλλογο ο Κράτων, ο γιος του Ζωτίχου.

Τα μέλη του "Κοινού των Ατταλιστών" εκλέγονταν από τα μέλη του συλλόγου των τεχνιτών της Τέω και διατηρούσαν ως κέντο τους το εκεί "Αττάλειον" και ως κανονισμό ακολουθούσαν τον "ιερό νόμο" (καταστατικό) του ιδρυτή τους.

Ατταλιστες
Σαρανταήμερο (νηστεία)

Το **Σαρανταήμερο**, ή μικρή Σαρακοστή, όπως είναι γνωστή η νηστεία των Χριστουγέννων, δεν έχει την αυστηρότητα της Μεγάλης Σαρακοστής.

Αρχίζει στις 15 Νοεμβρίου και διαρκεί μέχρι τις 24 Δεκεμβρίου, παραμονή των Χριστουγέννων.

Κατά τη διάρκειά της δεν καταλύεται το κρέας, τα γαλακτοκομικά προϊόντα και τα αβγά.

Αντίθετα, για τις πρώτες 33 ημέρες της (που συμβολίζουν τα χρόνια της ζωής του Ιησού Χριστού), δηλαδή μέχρι τις 17 Δεκεμβρίου, έχουμε κατάλυση ιχθύος όλες τις μέρες, εκτός Τετάρτης και Παρασκευής.
 
Το ψάρι επίσης καταλύεται στη γιορτή των Εισοδίων της Θεοτόκου (21 Νοεμβρίου) οποιαδήποτε ημέρα κι αν πέσει.

Από τις 18 έως τις 23 Δεκεμβρίου έχουμε κατάλυση μόνο οίνου και ελαίου, εκτός Τετάρτης και Παρασκευής.

Την τελευταία ημέρα της νηστείας (24η Δεκεμβρίου), παραμονή Χριστουγέννων, τηρείται αυστηρή νηστεία, εκτός κι αν πέσει Σαββατοκύριακο, οπότε έχουμε κατάλυση οίνου και ελαίου.

## Πηγές
* Μητροπολίτης Νέας Σμύρνης, Συμεών Κούτσας, *Η νηστεία της Εκκλησίας, Γιατί, πότε και πως νηστεύουμε*, Αποστολική Διακονία της Εκκλησίας της Ελλάδος, 2001, ISBN 960-315-063-0
* Η εφαρμογή της νηστείας, Θεσσαλονίκη 1995

## Εξωτερικοί σύνδεσμοι
* 

Κατηγορία:Νηστείες
Περίοδος του Τριωδίου

Η **περίοδος του Τριωδίου** είναι εκκλησιαστική περίοδος 10 εβδομάδων που ξεκινά από την Κυριακή του Τελώνου και Φαρισαίου και φτάνει μέχρι και το Μεγάλο Σάββατο. Μέσα στην περίοδο αυτήν περιλαμβάνεται η Απόκρεως, η Μεγάλη Τεσσαρακοστή και η Μεγάλη Εβδομάδα. Οι τρεις πρώτες εβδομάδες αποτελούν την Απόκρεω, ενώ ακολουθούν έξι εβδομάδες νηστειών (Τεσσαρακοστή) και τέλος η Μεγάλη Εβδομάδα. 

Η πρώτη εβδομάδα του Τριωδίου διαρκεί από την Κυριακή του Τελώνου και Φαρισαίου μέχρι την Κυριακή του Ασώτου, και ονομάζεται προφωνή. Αυτήν την εβδομάδα γίνεται «κατάλυσις εις πάντα», δηλαδή τρώγεται ελεύθερα κάθε φαγητό ακόμα και την Τετάρτη και την Παρασκευή. Για τον λόγο αυτόν ονομάζεται και «ελεύθερη» ή «απολυτή».

Η δεύτερη εβδομάδα ονομάζεται εβδομάδα της Απόκρεω, ενώ ο λαός την αποκαλεί και Κρεατινή, γιατί είναι η τελευταία εβδομάδα που καταναλώνεται κρέας πριν από το Πάσχα. Την εβδομάδα αυτήν γίνεται «κατάλυσις εις πάντα» όλες τις ημέρες εκτός της Τετάρτης και της Παρασκευής. Την Πέμπτη της δεύτερης εβδομάδας στην Ελλάδα υπάρχει το έθιμο της Τσικνοπέμπτης, κατά την οποία καταναλώνονται κρεατικά κυρίως στη σχάρα και στο τηγάνι, δεδομένου ότι μετά από τρεις ημέρες αρχίζει ουσιαστικά η νηστεία. Το Σάββατο της εβδομάδας αυτής είναι το πρώτο Ψυχοσάββατο, ενώ η επόμενη ημέρα είναι η Κυριακή της Απόκρεω.

Η τρίτη εβδομάδα είναι αυτή της Τυροφάγου ή Τυρινής, οπότε έχουμε τη λεγόμενη λευκή νηστεία, δηλαδή όλες τις ημέρες γίνεται κατάλυση σε όλα τα γαλακτοκομικά προϊόντα, του αβγού, των ψαριών και φυσικά του ελαιολάδου, απαγορεύεται όμως η κρεοφαγία. Η εβδομάδα αυτή τελειώνει με την Κυριακή της Τυρινής, η οποία σηματοδοτεί και το τέλος της προπαρασκευαστικής περιόδου για τη Σαρακοστή αλλά και των καρναβαλικών εκδηλώσεων.

Από την τέταρτη εβδομάδα, με την Καθαρά Δευτέρα, αρχίζει η Μεγάλη Τεσσαρακοστή με την αυστηρότατη νηστεία της.

## Πηγές
*Μητροπολίτης Νέας Σμύρνης, Συμεών Κούτσας, *Η νηστεία της Εκκλησίας, Γιατί, πότε και πώς νηστεύουμε*,  Αποστολική Διακονία της Εκκλησίας της Ελλάδος, 2001, ISBN 9603150630
*Η εφαρμογή της νηστείας, Θεσσαλονίκη, 1995

## Εξωτερικοί σύνδεσμοι

Κατηγορία:Νηστείες
Κατηγορία:Χριστιανική ορολογία
Κατηγορία:Θρησκευτικές εορτές και τελετές
Φοινικόδασος Καλαμιάρης

320px|thumb|right|Το φοινικόδασος του Καλαμιάρη στη Λέσβο
Το **Φοινικόδασος του Καλαμιάρη** ή **Φοινικόδασος της [[Παναγιούδα Λέσβου|Παναγιούδας]]**, είναι ένα ημι-αυτοφυές και πιο συγκεκριμένα, αυτοφυές κατά το 80% της σύστασής του, μικρό φοινικόδασος της Λέσβου, το οποίο απαρτίζεται από αριθμημένα ακριβώς 24 τεχνητά φυτεμένα φοινικόδεντρα του είδους *[[Κανάριος φοίνικας|Phoenix canariensis]]* (*τα οποία μετέφερε στα τέλη του 19ου αιώνα από την Αίγυπτο, ο Άγγλος διπλωμάτης *'΄Άττκινσον** '') και άλλα περίπου 120 μεταγενέστερα, μεσαίας ή μικρότερης ηλικίας, τα οποία είναι αυτοφυή πλέων σε ομάδες ή διασκορπισμένα στους γύρω αγρούς και τέλος μια προφανώς τεχνητή δεντροστοιχία 5-6 φοινικόδεντρων στα νότια του φοινικοδάσους. Όλο το φοινικόδασος απαρτίζεται συνολικά από περίπου 150 φοινικόδεντρα ''[[Κανάριος φοίνικας|Phoenix canariensis]]''. Επίσης να προσθέσουμε την "αδέσποτη" παρουσία μέσα στο σύνολο του φοινικοδάσους δύο άλλων σπάνιων φοινικοειδών για τα ελληνικά δεδομένα, διαφορετικού είδους, πρόκειται για έναν μικρό ''[[Livistona chinensis]]'' και μια μεξικάνικη ''[[Brahea armata]]''.

==Η φυσική μετεξέλιξη==
Όπως φαίνεται από τον τρόπο που είναι φυτεμένοι οι 24 παλαιότεροι φοίνικες, σε δύο παράλληλες δεντροστοιχίες, είναι ξεκάθαρο ότι φυτεύτηκαν τεχνητά από τον άνθρωπο, αλλά με την πάροδο του χρόνου όταν ήρθαν σε ηλικία καρποφορίας, άρχισε τότε με την πτώση των καρπών τους η δημιουργία νέας αυτοφυούς πλέων, μεγαλύτερης ομάδας με φοίνικες κι έτσι σχηματίστηκε πια μαζί με τις δύο πρώτες παράλληλες τεχνητές δεντροστοιχίες στο σύνολο, ένα γραφικό μικρό σε έκταση φοινικόδασος μεν, αλλά συμπαγές σε πυκνότητα δε, δίπλα στον προστατευόμενο από δυνατούς ανέμους και από μεγάλης εντάσεως θαλάσσιους κυματισμούς όρμο των Παμφίλων, με τις οποίες φυσικές και καιρικές συνθήκες κατάφερε να επεκταθεί όπως είναι σήμερα και επίσης «σκορπώντας» μεμονωμένα άτομα ή συστάδες και στα γύρω πλησιέστερα χωράφια. 
Το μικρό φοινικόδασος συνεχίζει και σήμερα να διευρύνεται στην περιφέρειά του με νεαρά ανταγωνιζόμενα μεταξύ τους σπορόφυτα, όμως δεν προστατεύεται ούτε έχει περιφραχτεί ή αξιοποιηθεί από κάποια τοπική αρχή, με αποτέλεσμα τα νεαρά αυτά φυτά να γίνονται τροφή για κάθε φυτοφάγο ζώο που θα βρεθεί εκεί και με επιπτώσεις όπως, η ακόμα πιο αργή τους ανάπτυξη ή ακόμη και ο θάνατός τους. Επίσης μεγάλο πλήγμα είναι το ποδοπάτημα και η κλοπή των νεαρών σπορόφυτων. Μοναδικό σημάδι ευαισθητοποίησης είναι μια πινακίδα απαγόρευσης της εναπόθεσης απορριμάτων στην παραλία.

==Πηγές==
***Μικρή αναφορά για το Φοινικόδασος της Παναγιούδας στο**: [https://web.archive.org/web/20070823062835/http://www.mytilini.gr/panagiouda.asp]
***Μικρή αναφορά για προστασία του περιβάλλοντος χώρου του φοινικόδασους''': https://web.archive.org/web/20100401023809/http://81.186.166.197/sppe/sppe2/sppe/PDFs/1781-1788_sppe.pdf

Φ
Κατηγορία:Φοινικοδάση της Ελλάδας
Κολόμπο

thumb|right|Το Κολόμπο
Το **Κολόμπο** (σιναλέζικα: කොළඹ, Ταμίλ: கொழும்பு) είναι η μεγαλύτερη πόλη και οικονομική πρωτεύουσα του νησιωτικού κράτους της Σρι Λάνκα. Είναι το οικονομικό κέντρο του νησιού και ένας τουριστικός προορισμός. Βρίσκεται στη δυτική ακτή του νησιού, κοντά στη διοικητική πρωτεύουσα Κότε και αποτελεί το μεγαλύτερο λιμάνι της χώρας. Στην πόλη κατοικούν περίπου 681.000 κάτοικοι. Είναι επίσης διοικητική πρωτεύουσα της Δυτικής Περιφέρειας και πρωτεύουσα της επαρχίας του Κολόμπο. Το Κολόμπο είναι ένα πολυσύχναστο και ζωντανό μέρος με ένα μείγμα σύγχρονης ζωής, αποικιακών κτιρίων και ερειπίων.

Λόγω του μεγάλου φυσικού του λιμανιού και της στρατηγικής του θέσης πάνω στους εμπορικούς δρόμους που ένωναν Ανατολή με Δύση, το Κολόμπο ήταν ήδη γνωστό στους εμπόρους της αρχαιότητας 2.000 χρόνια πριν. Όμως έγινε πρωτεύουσα του νησιού μόνο όταν η Σρι Λάνκα έγινε μέρος της Βρετανικής Αυτοκρατορίας το 1815 και παρέμεινε πρωτεύουσα όταν το κράτος απέκτησε την ανεξαρτησία του το 1948. Το 1978, όταν οι διοικητικές λειτουργίες μεταφέρθηκαν στο Κότε, το Κολόμπο παρέμεινε οικονομική και εμπορική πρωτεύουσα.

## Ετυμολογία
150px|thumbnail|left|Ο θυρεός του Κολόμπο από την εποχή της Ολλανδικής Κεϋλάνης, απεικονίζεται ένα δέντρο μάνγκο
Το όνομα Κολόμπο δόθηκε στην πόλη από τους Πορτογάλους το 1505. Το όνομα πιστεύεται ότι προέρχεται από το κλασικό σιναλέζικο όνομα *Κολόν Θότα* (කොලොන් තොට), που σημαίνει «*Λιμάνι στον ποταμό Κελάνι*».

Μια άλλη πεποίθηση είναι ότι το όνομα προέρχεται από το σιναλέζικο όνομα *Κολά Αμπά Θότα* (කොල-අඹ-තොට) που σημαίνει «Λιμάνι με φυλλώδη/πράσινα δέντρα μάνγκο». Αυτό συμπίπτει με την ιστορία του Ρόμπερτ Νοξ για το νησί ενώ ήταν φυλακισμένος στην Κάντι. Γράφει ότι, «Στη Δύση, η Πόλη του Κολόμπο, που ονομάζεται από ένα δέντρο, που οι ντόπιοι αποκαλούν Ambo, (που φέρει φρούτα μάνγκο) που φυτρώνουν σε αυτό το μέρος. Αλλά αυτό δεν έχει ποτέ καρπό, αλλά μόνο φύλλα, τα οποία στη γλώσσα τους λέγονται Κόλα και έτσι ονόμασαν το δέντρο Κολάμπο: το οποίο οι Χριστιανοί προς τιμήν του Κολόμβου το μετέτρεψαν σε Κολόμπο.»

Ο συγγραφέας της παλαιότερης γραμματικής των σιναλέζικων, Σιντατσαγκαράβα (Sidatsangarava), που γράφτηκε τον 13ο αιώνα, έγραψε για μια κατηγορία λέξεων που ανήκαν αποκλειστικά στην πρώιμη σιναλέζικη γλώσσα. Παραθέτει το naramba (να δείτε) και το kolamba (πέρασμα ή λιμάνι) ως προερχόμενα από την γηγενή γλώσσα Vedda. Το Kolamba μπορεί επίσης να είναι η πηγή του ονόματος της εμπορικής πρωτεύουσας Κολόμπο.

## Δείτε επίσης
*Εθνική Βιβλιοθήκη της Σρι Λάνκα

## Παραπομπές


## Εξωτερικοί σύνδεσμοι
* Πληροφορίες από το Lanka Media 
* ''Colombo Municipal Council'', Ιστορία της πόλης
* Χάρτης

Κατηγορία:Πόλεις της Σρι Λάνκα
Σαχάτζα Γιόγκα

Η **Σαχάτζα Γιόγκα** συγκαταλέγεται στην κατηγορία "θρησκευτικό κίνημα", ωστόσο όσοι την εφαρμόζουν την βλέπουν σαν μέθοδο διαλογισμού, και τρόπο ζωής. Ιδρύτρια του κινήματος είναι η Σρι Μάτατζι Νίρμαλα Ντέβι. Σήμερα, η Σαχάτζα Γιόγκα λειτουργεί σε πάνω από 100 χώρες παγκοσμίως. Είναι πάντα δωρεάν, μιας και η πνευματικότητα και η Αυτογνωσία είναι δικαίωμα όλων, και κανείς δεν μπορεί να πληρώσει για αυτό που δικαιωματικά του ανήκει.

Σαχάτζα σημαίνει έμφυτο, αυθόρμητο, και Γιόγκα σημαίνει ένωση. Αυτή η "Αυθόρμητη Ένωση" λαμβάνει χώρα, σύμφωνα με τη Σαχάτζα Γιόγκα, μέσα από μία διαδικασία που καλείται "Αυτογνωσία". Με αυτή τη μέθοδο, ο αναζητητής της αλήθειας ξεκινάει το ταξίδι του στην πνευματικότητα με την αφύπνιση μιας ενέργειας που υπάρχει κοιμισμένη στο Ιερό Οστό και λέγεται Κουνταλίνη. Η διαδικασία αυτή γίνεται αυθόρμητα και ονομάζεται Αυτογνωσία. Η Αυτογνωσία μπορεί να επαληθευτεί με την αίσθηση μιας δροσερής αύρας στις παλάμες και πάνω από το κεφάλι. 

## Η Αυτογνωσία σύμφωνα με τη Σαχάτζα Γιόγκα
Έχουν δοθεί πολλές ονομασίες σ’ αυτό το εσωτερικό ξύπνημα το οποίο είναι και ο στόχος όλων των θρησκειών και πνευματικών παραδόσεων του κόσμου: Αυτογνωσία, Δεύτερη Γέννηση, Φώτιση. Απελευθέρωση, Μόκσα ή Σατόρι. Αυτή η γνώση είναι πανάρχαιη, αλλά για πολύ καιρό ήταν διαθέσιμη μόνο σε λιγοστές ψυχές μιας και ήταν πολύ δύσκολο κανείς να λάβει την Αυτογνωσία του. Οι άνθρωποι κρατούσαν μυστική αυτή τη γνώση, η οποία μεταφερότανε από τους διδασκάλους (γκουρού) στους μαθητές τους. Στη σημερινή εποχή, μέσα από τη Σαχάτζα (αυθόρμητη) Γιόγκα (ένωση με τον Αληθινό Εαυτό) αυτή η εμπειρία επιτυγχάνεται χωρίς ιδιαίτερη προσπάθεια και είναι διαθέσιμη στο καθένα για πρώτη φορά στην ιστορία της ανθρώπινης πνευματικότητας.

## Πηγές

1. https://web.archive.org/web/20080113121758/http://www.sahajayogahellas.org/

2. http://www.sahajayoga.org/

3. Shri Mataji Nirmala Devi, (1997) Meta Modern Era, (Vishwa Nirmala Dharma) ISBN 8186650059

4. de Kalbermatten, Gregoire (2003) The Third Advent (New York: daisyamerica, 2003; Melbourne: Penguin Australia, 2004; Delhi: Penguin India, 2004) ISBN 1-932406-07-7

Κατηγορία:Διαλογισμός
Ηλεκτρικός (συνοικία)

Ο όρμος που σχηματίζεται στο κέντρο του λιμανιού ονομάζεται Ακτή Τζελέπη. 
Η Ακτή Τζελέπη οφείλει την ονομασία της στον Γιαννακό Τζελέπη ο οποίος υπήρξε από τους πρώτους κατοίκους του νεώτερου Πειραιά. Το 1829 ο Τζελέπης, φέρεται ότι έχτισε στην περιοχή «οικία περιωπής». 

Μεταξύ της πλατείας Καραϊσκάκη, Ακτής Τζελέπη απέναντι από τον ηλεκτρικό σταθμό του Πειραιά ονομάστηκε η περιοχή **Λεμονάδικα** γιατί ξεφόρτωναν τα καΐκια από τα νησιά. 
Ο Βαγγέλης Παπάζογλου έγραψε και το γνωστό ρεμπέτικο «Kάτω στα Λεμονάδικα» ενώ ο μεγάλος  ρεμπέτης του Πειραιά Γιώργος Τσωρός, γνωστός  ως Γιώργος  Μπάτης ή Αμπάτης ήταν από τους πρώτους «μάγκες» και ρεμπέτες του Πειραιά. 
Το 1931 ο Γιώργος  Μπάτης άνοιξε έναν καφενέ, το «Ζώρζ Μπατέ», στα Λεμονάδικα του Καραϊσκάκη (Ακτή Τζελέπη). 
Επιπλέον, δημιούργησε το πρώτο Ρεμπέτικο συγκρότημα μαζί με τον Μήτσο Γκόγκο ή Μπαγιαντέρα, το Στέλιο Κερομύτη και άλλους που δίδαξαν το μπουζούκι και το ρεμπέτικο τραγούδι.

Ηλεκτρικος
Aero Lanka

Η **Aero Lanka**, επίσης γνωτή ως **Serendib Express**, είναι μικρή ιδιωτική αεροπορική εταιρεία με έδρα το Κολόμπο της Σρι Λάνκα. Η εταιρεία ιδρύθηκε το 2002 και εκτελεί κυρίως εσωτερικές πτήσεις μεταξύ του Κολόμπο και της Τζάφνα (*Jaffna*). Πρόθεση της εταιρίας ήταν η έναρξη διεθνών εμπορικών πτήσεων μεταφοράς εμπορευμάτων (*cargo*) από το 2005 προς την Ευρώπη και τη Μέση Ανατολή και τον ίδιο χρόνο υπέβαλε αίτηση στην Υπηρεσία Πολιτικής Αεροπορίας της Σρι Λάνκα , με κύριους προορισμούς το Ντουμπάι, το Μάλε, τη Σιγκαπούρη, τη Ρώμη, το Τιρουχιραπάλλι (*Tiruchirapalli*) και το Θιρουβαναντχαρουπάμ (Thiruvananthapuram), με χρήση ενός Airbus A300. Παρ’ όλα αυτά, μέχρι σήμερα, αυτό το σχέδιο δεν έχει υλοποιηθεί.

## Στόλος
Ο στόλος της Aero Lanka περιλαμβάνει (στοιχεία του 2006):
* Ένα Avro 748
* Ένα Μπόινγκ 727-200F σε διαμόρφωση Cargo.

Από τον Ιανουάριο του 2005 η εταιρία χρησιμοποιεί και ένα Antonov An-24.

## Πηγές


Κατηγορία:Αεροπορικές εταιρείες
Κατηγορία:Σρι Λάνκα
Σάββας Πουρσαϊτίδης

Ο **Σάββας Πουρσαϊτίδης** (23 Ιουνίου 1976) είναι Έλληνας παλαίμαχος ποδοσφαιριστής που αγωνιζόταν στο Ελληνικό και Κυπριακό πρωτάθλημα στην ομάδα του Α.Π.Ο.Ε.Λ.. Αγωνιζόταν στην θέση κυρίως του δεξιού αμυντικού αλλά έχει αγωνιστεί και ως δεξιός μέσος. 

## Βιογραφικό

Ο Σάββας Πουρσαϊτίδης γεννήθηκε στις 23 Ιουνίου 1976 στο Ορφάνι Καβάλας αλλά πρωτόπαιξε ποδόσφαιρο ως επαγγελματίας στην ομάδα της Δόξας Δράμας, το 1994-95 έπειτα αγωνίστηκε στην ομάδα της Βέροιας το 1996-97. Έμεινε εκεί δύο χρόνια, το 1998-99 πήρε μεταγραφή στον Ολυμπιακό κι έπειτα από δύο χρόνια στην Ξάνθη.

Το 2002 αποφάσισε να συνεχίσει την καριέρα του στην Κύπρο. Αρχικά αγωνίστηκε στο Διγενή Μόρφου. Το 2003-04 μετακομίζει στον Εθνικό Άχνας και από το 2004 ως το 2008 αγωνιζόταν στην Ανόρθωση. Το καλοκαίρι του 2008 συμφώνησε να συνεχίσει την καριέρα του στον ΑΠΟΕΛ. Την σεζόν 2009-10 αγωνίστηκε με την ομάδα του ΑΠΟΕΛ στους ομίλους του Τσάμπιονς Λιγκ. Τον Αύγουστο του 2009 παίρνει την κυπριακή υπηκοότητα και τον Μάρτιο του 2010 αγωνίζεται με τα χρώματα της Εθνικής Κύπρου.

## Προπονητική καριέρα
Στις 23 Οκτωβρίου ανέλαβε ως προπονητής στην Αναγέννηση Δερύνειας. Τον Ιανουάριο του 2017 παραιτήθηκε για να αναλάβει τη Δόξα Κατωκοπιάς. Στις 30 Απριλίου 2017, μετά από μερικά άσχημα αποτελέσματα, παραιτήθηκε. Στις 18 Οκτωβρίου ανέλαβε τη Νέα Σαλαμίνα Αμμοχώστου,μέχρι το 2020 οπου ορίστηκε προπονητής του ΑΠΟΕΛ τον Ιανουάριο του 2021.Μετά από μερικά άσχημα αποτελέσματα τελικά παραιτήθηκε τον Αύγουστο του ίδιου έτους.Στις 27 Ιανουαρίου 2022 ανέλαβε ξανά την τεχνική ηγεσία της Νέας Σαλαμίνας,όπου στην συνέχεια της σεζόν 2021-22, πέτυχε την άνοδο της ομάδας στην Α' Κατηγορία
τερματίζοντας στην 2η θέση.

## Προσωπική Ζωή
Έπειτα από πολλά χρόνια στην Κύπρο δημιούργησε οικογένεια με την Κύπρια σύζυγό του και έχει ένα γιο και μια κόρη.

## Παραπομπές

## Πηγές

* Περιοδικό ΕΤ-Sports, 31/12/2007, σ. 82.
* Προφίλ παίκτη στην επίσημη σελίδα του ΑΠΟΕΛ 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Διγενή Μόρφου
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Εθνικού Άχνας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου Βόλου Ν.Π.Σ.
Γουέστ Μπρόμιτς Άλμπιον

Η **Γουέστ Μπρόμιτς Άλμπιον** (αγγλικά: *West Bromwich Albion*), γνωστή ως **Γουέστ Μπρομ** (West Brom), είναι επαγγελματική ποδοσφαιρική ομάδα της Αγγλίας, με έδρα την πόλη Γουέστ Μπρόμιτς. 

Η Άλμπιον είναι ένα από τα ιδρυτικά μέλη της The Football League το 1888 και έχει περάσει το μεγαλύτερο τμήμα της ιστορίας της στην κορυφαία κατηγορία του αγγλικού ποδοσφαίρου. Ανακηρύχτηκε μία φορά πρωταθλήτρια, τη σεζόν 1919–20, αλλά είχε μεγαλύτερη επιτυχία στο FA Cup, με πέντε κατακτήσεις. Η πρώτη έλαβε χώρα το 1888, την χρονιά κατά την οποία ιδρύθηκε το πρωτάθλημα, και η τελευταία το 1968, που αποτελεί και τον τελευταίο μεγάλο τίτλο που έχει κατακτήσει η ομάδα. Έχει επίσης κατακτήσει το Football League Cup στην πρώτη της απόπειρα το 1966. Η μεγαλύτερη περίοδος συνεχόμενων παρουσιών της ομάδας στην κορυφαία κατηγορία του αγγλικού ποδοσφαίρου ήταν την περίοδο 1949-1973, και από το 1986 μέχρι και το 2002 πέρασε την μεγαλύτερη περίοδο απουσίας από τα "σαλόνια" της Πρέμιερ Λιγκ. 

Η Άλμπιον είναι η βασική ανταγωνίστρια ομάδα των Γουλβς. Οι αγώνες μεταξύ των δύο ομάδων αποκαλούνται ντέρμπι του Μπλακ Κάντρυ.

## Τίτλοι
Η Γουέστ Μπρόμιτς Άλμπιον έχει κατακτήσει 1 φορά το Αγγλικό Πρωτάθλημα, 5 φορές το Κύπελλο Αγγλίας και 1 φόρα το Λιγκ Καπ Αγγλίας

**[[Πρέμιερ Λιγκ|Αγγλικό Πρωτάθλημα]]**

*1919–1920

**[[Κύπελλο Αγγλίας]]**

*1888: Γουέστ Μπρόμιτς Άλμπιον - Πρέστον Νορθ Εντ 2-1 
*1892: Γουέστ Μπρόμιτς Άλμπιον - Άστον Βίλα 3-0 
*1931: Γουέστ Μπρόμιτς Άλμπιον - Μπέρμιγχαμ Σίτι 2-1 
*1954: Γουέστ Μπρόμιτς Άλμπιον - Πρέστον Νορθ Εντ 3-2
*1968: Γουέστ Μπρόμιτς Άλμπιον - Έβερτον 1-0

**[[Λιγκ Καπ Αγγλίας]]**

*1966 Γουέστ Μπρόμγουιτς Άλμπιον – Γουέστ Χαμ 1-2, 4-1

## Παραπομπές


## Εξωτερικοί σύνδεσμοι
* Επίσημη ιστοσελίδα
* Επίσημη Λέσχη Φίλων

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1878
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1878
Αρχαίος

Η ελληνική λέξη **Αρχαίος** σημαίνει γενικά ο εξ αρχής, ο από πολλών χρόνων υπάρχων και μάλιστα ο πολύ παλαιός.

Στην αρχαία ελληνική γλώσσα η λέξη *αρχαίος* προτιμούταν στη χρήση από τη λέξη *παλαιός* κάθε φορά που πρόκειταν να δηλωθεί οτιδήποτε που λόγω του διαρρεύσαντος χρόνου απώλεσε την αξία του.
*Με τον όρον αυτόν αποδιδόμενον στον πληθυντικό **Αρχαίοι** καθιερώθηκε να χαρακτηρίζονται, αφενός μεν όλοι οι λαοί της αρχαιότητας, και αφετέρου οι πολιτισμοί και τα ανθρώπινα δημιουργήματα που ανάγονται στη παραπάνω ιστορική περίοδο, π.χ. οικισμοί, ναοί, θέατρα κ.λπ.

Κατηγορία:Αρχαία ιστορία
Κατηγορία:Εκφράσεις
Κατάλογος κρατήρων πρόσκρουσης στη Γη

Αυτός ο κατάλογος κρατήρων πρόσκρουσης στη Γη περιλαμβάνει όλους τους επιβεβαιωμένους κρατήρες πρόσκρουσης όπως απαριθμούνται στην Earth Impact Database. Μόνο οι πιο αξιοσημείωτοι κρατήρες παρατίθενται εδώ. 

Οι χαρακτηριστικοί κρατήρες είναι αποτέλεσμα σύγκρουσης μεγάλων μετεωριτών ή κομητών με τη Γη.

Επειδή σήμερα οι κρατήρες είναι διαβρωμένοι ή θαμμένοι στο υπέδαφος, η διάμετρος που αναφέρεται εδώ χαρακτηριστικά είναι μια εκτίμηση της αρχικής διαμέτρου του πλαισίου που είχε αρχικά δημιουργηθεί και μπορεί να μην αντιστοιχεί στα χαρακτηριστικά γνωρίσματα της σημερινής επιφάνειας.

## Σημαντικοί κρατήρες πρόσκρουσης ανά μέγεθος

## Εξωτερικοί σύνδεσμοι

* Earth Impact Database  – List of confirmed earth impact sites at the Planetary and Space Science Centre, University of New Brunswick
Αρχαιότητες

μικρογραφία|Αρχαιότητες
Με τον όρο **Αρχαιότητες** χαρακτηρίζονται γενικά όλα τα μνημεία τέχνης καθώς και επιγραφές που ανάγονται στον αρχαίο κόσμο και συνεκδοχικά κάθε τι παλαιό έργο τέχνης.

Στο χώρο της επιστημονικής ορολογίας ο όρος *αρχαιότητες* είχε περίπου την ίδια τύχη με την λέξη αρχαιολογία. Έτσι είχαν δημιουργηθεί παλαιότερα οι όροι: "πολιτικές αρχαιότητες" που αναφέρονταν κυρίως στην ιστορία του αρχαίου δημόσιου βίου, "σκηνικές αρχαιότητες" που αναφέρονταν στην ιστορία του αρχαίου θεάτρου κ.λπ. Όλοι αυτοί οι επιμέρους όροι χρησιμοποιούνταν μέχρι περίπου το 1920 όπου και έπαυσαν μετά την νεότερη και επιστημονικότερη αναγωγή των όρων αντίστοιχα με τις ιδρυθείσες  Εφορείες αρχαιοτήτων.

Κατηγορία:Αρχαιολογία
Κατηγορία:Αρχαία τέχνη
Κατηγορία:Τέχνεργα
Κατηγορία:Είδη τέχνης
Αφείδας

Με το όνομα **Αφείδας** ή **Αφείδαντας** αναφέρονται 4 διαφορετικά πρόσωπα της ελληνικής μυθολογίας, τα εξής:

# Γιος του Πολυπάμμωνα από τον Αλύβαντα και πατέρας του Επηρίτου. Ο Οδυσσέας, όταν επέστρεψε στην Ιθάκη, υποδύθηκε τον Αφείδαντα για να μη τον αναγνωρίσουν όσο ήταν υποχρεωμένος να φυλάγεται (*[[Οδύσσεια]]*, ω 303 κ.ε.).
# Ο προτελευταίος μυθικός βασιλιάς των αρχαίων Αθηνών, γιος του Οξύντη και δισέγγονος του Θησέα. Μητέρα του, κατά μία εκδοχή, ήταν η Λαοδίκη. Τον Αφείδαντα τον δολοφόνησε ο ετεροθαλής αδελφός του, ο Θυμοίτης (Παυσανίας Β 18, 9). Ωστόσο κατά την προφορική παράδοση διασώθηκε τουλάχιστον ένα παιδί του, αφού τον θεωρούσαν γενάρχη της αττικής φυλής των **[[Αφειδαντίδες|Αφειδαντιδών]]**.
# Στην Αρχαία ελληνική μυθολογία ο Αφείδας της Αρκαδίας ήταν γιος του Αρκάδος και της Ερατώς ή της Λεάνειρας ή της Μεγάνειρας ή της Νύμφης Χρυσοπέλειας. Τα αδέλφια του ήταν ο Έλατος, ο Αζάνας και ο Τρίφυλος επώνυμος της Τριφυλίας. Τα παιδιά του ήταν ο μετέπειτα βασιλιάς της Αρκαδίας Άλεος πατέρας της Αυγής και η Σθενέβοια. Μόλις ενηλικιώθηκαν και τα τρία αδέλφια, έγινε κλήρωση για τη διανομή του βασιλείου της Αρκαδίας, από την οποία ο Αφείδας έλαβε το γονιμότερο έδαφος, την Τεγέα. Για τον λόγο αυτό οι αρχαίοι ποιητές, όπως γράφει ο Παυσανίας στα *Αρκαδικά* του, ονομάζουν την Τεγέα **«Αφειδάντειον κλήρον»**.
# Βασιλιάς και επώνυμος ενός κλάδου του λαού των Μολοσσών.

## Παραπομπές


## Πηγές
* Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 
* Apollonius Rhodius, Argonautica translated by Robert Cooper Seaton (1853-1915), R. C. Loeb Classical Library Volume 001. London, William Heinemann Ltd, 1912. 
* Apollonius Rhodius, Argonautica. George W. Mooney. London. Longmans, Green. 1912.
* Fowler, Robert L., Early Greek Mythography. Volume 2: Commentary. Oxford University Press. Great Clarendon Street, Oxford, OX2 6DP, United Kingdom. 2013. 
* Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918.
* Pausanias, Graeciae Descriptio. 3 vols. Leipzig, Teubner. 1903. 

Αφειδ
Αφειδ
Άφιδνος

Στην ελληνική μυθολογία ο **Άφιδνος** ήταν επώνυμος ήρωας, ο οποίος έδωσε το όνομά του στον αρχαίο δήμο της Αιαντίδας φυλής της Αθήνας και τον οικισμό της αρχαίας Αττικής, την Άφιδνα ή γνωστότερη, ως οι Αφίδναι, που με τη σειρά της εξελίχθηκε στη σημερινή κωμόπολη Αφίδνες Αττικής. Στο σπίτι της μητέρας του, της Αίθρας, ο Άφιδνος φύλαξε την Ωραία Ελένη για χάρη του Θησέα. Οι Διόσκουροι, αδελφοί της Ελένης, έκαναν έφοδο στο σπίτι, οπότε ο Άφιδνος κατάφερε να τραυματίσει τον ένα, και συγκεκριμένα τον Κάστορα, στον δεξιό ώμο. Αργότερα, όταν ο Μενεσθέας δέχθηκε φιλικά τους Διοσκούρους στην Αθήνα, ο Άφιδνος τους υιοθέτησε και τους μύησε στα Ελευσίνια Μυστήρια.

## Πηγές – βιβλιογραφία
**Δευτερογενείς πηγές**
* Robert Graves, "The Greek Myths", 1955 (στα αγγλικά). « Οι ελληνικοί μύθοι», 2 τόμοι 1-2, μετάφραση: Λεωνίδας Ζενάκος (τόμος 1ος), Μανουέλα Μπέρκι (τόμος 2ος), εκδόσεις "Κάκτος", Αθήνα 1998, ISBN 960-352-500-6 (set), ISBN 978-960-352-500-4 (set). 
* Angela Cerinotti, "Miti greci e di roma antica", Editore: Giunti Editore, 2005 ISBN 8809041941, ISBN 9788809041943 και "Miti greci e di roma antica", 2016, EAN 9788809837157.

Αφιδνος
Αχέλης

Στην ελληνική μυθολογία ο **Αχέλης** ή **Αγέλαος** ήταν ένας από τους Ηρακλείδες, ως γιος του κορυφαίου ήρωα και ημίθεου Ηρακλέους και της Ομφάλης, αμφιθαλής αδελφός του Λάμωνα. Ο Αχέλης πήρε το όνομά του (και όχι αντιστρόφως) από τον ομώνυμο ποταμό της Μικράς Ασίας, και συγκεκριμένα της Φρυγίας, που πηγάζει από το βουνό Σίπυλο, στην περιοχή της Σμύρνης.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 235

Αχελη
Βάσιλος

Στην ελληνική μυθολογία ο **Βάσιλος** ήταν γιος του Λύρκου και της θυγατέρας του Στάφυλου, της Ημιθέας. Επομένως ο Βάσιλος ήταν δισέγγονος του θεού Διονύσου. Διαδέχθηκε αρχικώς τον πατέρα του, ο οποίος ήταν ηγεμόνας της Λυγκείας, μιας περιοχής της Αργολίδας. Ο Βάσιλος μετονόμασε τη Λυγκεία σε Λυρκεία, για να τιμήσει τον πατέρα του. Αργότερα, ο Βάσιλος εκδιώχθηκε ή παραιτήθηκε από την ηγεμονία του αυτή.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 243

Βασιλος
Βέσβικος

Στην ελληνική μυθολογία ο **Βέσβικος** ήταν ένας από τους Γίγαντες, γιος της Γαίας και του αίματος του πληγωμένου Ουρανού. Ο Βέσβικος σκοτώθηκε από την Περσεφόνη με τη βοήθεια του Ηρακλή. Από τους μεγάλους βράχους που κυλούσε ο Βέσβικος και τους οποίους στερέωσε η Περσεφόνη, σχηματίσθηκε το ομώνυμο νησί («Βέσβικος») στην Προποντίδα, το σημερινό Ιμραλί ή Ιμραλή.

Βεσβικος